
Dragi čitaoče,

Pretpostavljam da je naslov ove knjige kod mnogih izazvao izvesnu zbunjenost. Na prvi pogled, Znakovi posle puta deluje nelogično.

Znakovi su nam obično potrebni dok se nalazimo na putu. Oni nam pokazuju pravac, upozoravaju nas na opasnost, govore nam kojom brzinom da se krećemo i pomažu da ne zalutamo.

Zašto bi nam, onda, znakovi bili potrebni posle puta?

Znakovi koje sam susretao dok sam putovao kroz sopstvenu tamu poslužili su svojoj svrsi. Neki su me usmeravali, neki zaustavljali, a neki primoravali da se vratim i ponovo pogledam ono od čega sam pokušavao da pobegnem.

Ali onda se nešto promenilo.

Doživeo sam stanje dubokog mira. Pojavio se niz uvida koje nisam tražio, niti sam mogao da ih unapred zamislim. Nije nestalo sve ono što sam ranije nazivao sobom, ali se promenila stajna tačka sa koje posmatram sebe i život.

I upravo tu počinju znakovi o kojima govori ova knjiga.

To više nisu znakovi koji mi pokazuju kuda treba da idem. To su znakovi koje primećujem kada se osvrnem i pokušam da razumem šta se zapravo dogodilo.

Da li sam negde stigao?

Postoji li uopšte konačno odredište?

Može li čovek sa sigurnošću znati da je put završen ili je sama pomisao o kraju samo još jedna zamisao uma koji želi sigurnost?

Ne znam.

I ja žudim za konačnim odgovorom. Ali jedino u šta možemo biti sigurni jesu pitanja.

Zato ova knjiga ne donosi konačne zaključke. Ona je pokušaj da opišem ono što sam doživeo, promene koje sam u sebi primetio i znakove koji su se pojavili tek kada sam poverovao da je najteži deo puta ostao iza mene.

Ne tražim od čitaoca da mi veruje.

Ne nudim mu mapu.

Pozivam ga samo da, čitajući o mom iskustvu, pogleda u sopstveno.

Da li ovi znakovi govore da sam stigao ili pokazuju da put nikada nije ni imao kraj?

Odluku ostavljam tebi.

Četrdeset godina sam mislio da pišem knjige.

Danas više nisam siguran.

Možda knjige koje ljudi drže u rukama nisu moje prave knjige. Možda su one samo tragovi jedne mnogo veće knjige koja se neprestano piše.

Ta knjiga sam ja.

Nju ne pišem olovkom.

Piše je život.

Život se događa, hteli mi to ili ne.

Svaki susret, svaka bolest, svaki gubitak, svaka radost, svaka šetnja, svaka suza i svaki osmeh ostavljaju po jednu novu rečenicu u toj knjizi.

Nekada sam mislio da će me promeniti znanje.

Danas vidim da me nije promenilo znanje.

Promenilo me je iskustvo.

Nisam doneo konačne zaključke.

Promenio sam tačku sa koje posmatram život.

I upravo zato i dalje sebi postavljam pitanja.

Ako je Heraklit bio u pravu da sve teče i sve se menja, zašto bih ja bio izuzetak?

Kako onda mogu reći: „Stigao sam.“

Ne mogu.

Sutra će me život možda ponovo iznenaditi.

Ponovo će nešto u meni umreti.

Ponovo će se nešto roditi.

Ponovo će nastati jedna nova stranica.

Možda zato danas mnogo jasnije razumem i Vilijama Blejka kada kaže da vidi svet u zrnu peska.

Ja ga danas ne vidim u zrnu peska.

Ja ga vidim u običnom danu.

U dve unuke koje se raduju maloj ribici.

U miru posle teške noći.

U šolji čaja.

U razgovoru sa prijateljem.

Možda je upravo to ono što mnogi nazivaju buđenjem.

Ne postati neko poseban.

Nego konačno primetiti ono što je čitavog života bilo tu.

Zato danas više ne mogu sa sigurnošću da kažem da pišem knjige.

Papir se ne menja.

Ja se menjam.

Moje knjige imaju poslednju stranicu.

Ja je još nemam.

Možda će poslednju stranicu napisati tek moj poslednji dah.

Do tada...

Ja ne pišem samo knjige.

Ja sam knjiga koju život još uvek piše. 

Šta ako buđenje ne znači da si postao poseban?

Šta ako ne znači da si postao savršen?

Šta ako ne znači da si zauvek izgubio ego?

Šta ako ne znači da više nikada nećeš osetiti strah, tugu ili bol?

Šta ako se spolja nije promenilo gotovo ništa?

Šta ako i dalje ideš na posao, plaćaš račune, šetaš psa, kuvaš ručak i razgovaraš sa porodicom?

Šta ako je jedina prava promena to što više ne osećaš potrebu da ubeđuješ ljude?

Šta ako ti pobeda u raspravi više ne znači ništa?

Šta ako ti je sasvim svejedno da li će te neko nazvati prosvetljenim, običnim čovekom ili ludim?

Šta ako ego nije nestao... nego je jednostavno sišao sa mesta vozača?

Šta ako više ne tražiš da budeš iznad drugih?

Šta ako više nema potrebe da budeš u pravu?

Šta ako ti je važnije da razumeš nego da pobediš?

Šta ako si prestao da tražiš učitelja koji će živeti tvoj život umesto tebe?

Šta ako si otkrio da odgovornost za svoj unutrašnji svet ne možeš predati nikome?

Šta ako si prestao da tražiš konačne odgovore, a počeo da postavljaš bolja pitanja?

Šta ako se život nije promenio... nego mesto sa kojeg ga posmatraš?

Šta ako se ništa spektakularno nije dogodilo... a promenilo se sve?

Možda je buđenje mnogo običnije nego što smo zamišljali.

Možda ga zato tako retko prepoznajemo.

Šta ako učitelj nije osoba koju treba slediti?

Šta ako je učitelj svako ili sve što nam pokaže ono što bez njega ne bismo videli u sebi?

Šta ako su naši najveći učitelji bili ljudi koji su nas naljutili?

Šta ako su nas više naučili gubici nego pobede?

Šta ako su bolest, razočaranje ili usamljenost bili učitelji koje nikada nismo želeli, a ipak su nas promenili?

Šta ako je i knjiga samo ogledalo, a ne učitelj?

Šta ako nam pravi učitelj nikada ne kaže šta da mislimo, već nas navede da sami pogledamo u sebe?

Šta ako je i ovaj razgovor koji upravo vodimo samo jedno malo ogledalo?

Možda učitelj ne mora biti čovek.

Možda je učitelj svaki trenutak u kojem iskreno vidimo sebe.

Možda zato život ne prestaje da nas uči.

Jer ogledala su svuda oko nas.

I u ljudima.

I u knjigama.

I u tišini.

A ponekad i u najobičnijem razgovoru.

ODLOMAK IZ MOJE KNJIGE

ZNAKOVI POSLE PUTA 

Na društvenim mrežama srećem razne ljude.

Jedni misle da sam guru.

Drugi misle da sam prevarant.

Treći pokušavaju da razumeju ono što pišem.

Četvrti se ne slažu sa mnom.

I sve je to u redu.

Ali postoji nešto što sam vremenom shvatio.

Nemam potrebu da budem ni Buda, ni Isus, ni Osho, ni Tole, ni De Melo.

Zašto bih?

Svako od nas dobio je svoje karte mnogo pre nego što je uopšte postao svestan sebe.

Nisam birao roditelje.

Nisam birao državu u kojoj ću se roditi.

Nisam birao siromaštvo ili bogatstvo.

Nisam birao svoje lice.

Nisam birao svoju visinu.

Nisam birao genetski kod.

Nisam birao koeficijent inteligencije.

Nisam birao svoje talente.

Nisam birao ni mnoge okolnosti koje će oblikovati moj život.

Sve su to karte koje su mi dodeljene.

Kao i svakome od vas.

Ako je tako, zašto bih svoj život merio tuđim kartama?

Moj posao nije da živim Budin život.

Niti Isusov.

Niti Ošov.

Niti bilo čiji drugi.

Moj posao je da što poštenije odigram partiju sa kartama koje su dodeljene meni.

Možda je upravo u tome sloboda.

Ne u tome da dobijemo bolje karte.

Nego da prestanemo da zavidimo tuđim i počnemo da razumemo svoje.

Moje knjige nisu pokušaj da postanem neko drugi.

One su zapis jednog običnog čoveka koji je pokušao da razume život sa kartama koje su mu dodeljene.

ODLOMAK IZ MOJE KNJIGE "ZNAKOVI POSLE PUTA" 

​3 SNA – JEDNA ŽIVOTNA PRIČA

Postoje snovi koje zaboravimo čim otvorimo oči.

A postoje i oni koji nas prate čitav život.

Ne zato što ih pamtimo, već zato što nam se čini da oni pamte nas.

Godinama sam verovao da je najvažnije pronaći pravo tumačenje sna.

Danas više nisam siguran.

San je san.

On se ne menja.

Menja se čovek koji ga posmatra.

Možda se upravo zato tokom života menja i njegovo značenje.

Godine 1985. doživeo sam ono što danas nazivam rascepom. Ubrzo nakon toga usledila su dva sna koja su me pratila decenijama.

Prvi je bio zastrašujući.

Video sam dugačak red ljudi koji mirno čekaju svoj red. Na njegovom kraju stajao je mladić bez ikakvog izraza na licu. U snu nisam sumnjao ko je. Za mene je to bio Bog.

Jednog po jednog, ljude je polivao vodom preko vrata, a zatim im odsecao glavu.

Nije bilo krvi.

Nije bilo tela.

Ljudi su jednostavno nestajali.

Godinama sam taj san doživljavao kao strašnu sliku ljudskog života. Video sam samo nemoć čoveka pred nečim što je beskrajno veće od njega.

Nedugo zatim usledio je drugi san.

Nalazio sam se na temeljima svoje kuće.

Naspram mene stajao je snažan crni čovek atletske građe.

Borili smo se.

Bila je to borba u kojoj sam osećao da su u pitanju sami temelji mog života.

Ni jedan ni drugi san nisam umeo da razumem.

Upravo zato počeo sam da tragam.

Tada sam prvi put uzeo Jungovu knjigu "Psihologija i alhemija".

Nisam čitao Junga zato što sam želeo da sanjam njegove snove.

Čitao sam ga zato što sam pokušavao da razumem svoje.

Godine su prolazile.

Menjao sam se.

Pisao.

Istraživao.

Živeo.

A onda se, posle gotovo četrdeset godina, dogodilo nešto što nisam očekivao.

Usnio sam treći san.

Ponovo se pojavio isti crni čovek.

Ali ovoga puta nije bilo borbe.

Prišao mi je mirno.

Nasmešio se.

Nazvao me je bratom.

Probudio sam se sa osećajem da se završilo nešto što je trajalo skoro čitav moj odrasli život.

Tek tada sam shvatio da možda nisam četrdeset godina tumačio tri različita sna.

Možda sam četrdeset godina posmatrao jedan isti unutrašnji proces iz različitih tačaka.

Kada sam se kasnije ponovo vraćao Jungovim knjigama, ostao sam iznenađen koliko se ova tri sna prirodno uklapaju u ono što je opisivao kroz proces individuacije.

Ne kažem da oni bilo šta dokazuju.

Ne kažem ni da ih treba tumačiti onako kako ih ja danas tumačim.

Naprotiv.

Mislim da je najveća greška verovati da postoji jedno konačno tumačenje sna.

Jer san se nije menjao.

Menjao sam se ja.

Prvi put sam ga tumačio iz straha.

Kasnije iz borbe.

Danas iz pomirenja.

Možda se nije promenilo značenje sna.

Možda se menjala moja sposobnost da ga razumem.

Zato danas sve više mislim da isto važi i za život.

Život se događa.

Snovi se događaju.

Gubici se događaju.

Susreti se događaju.

Sinhroniciteti se događaju.

Ne biramo većinu onoga što nam život donosi.

Ali tokom života menja se tačka sa koje sve to posmatramo.

Možda upravo zato ne postoje konačna tumačenja.

Postoje samo ljudi koji se menjaju.

I možda je upravo u tome najveća vrednost Jungovog rada.

Ne zato što nam je dao konačne odgovore.

Već zato što nam je dao jezik kojim možemo da razgovaramo sa sopstvenim snovima, ostavljajući svakome slobodu da ih razume na svoj način.

ODLOMAK IZ MOJE KNJIGE

„Znakovi posle puta“ (radni naslov) 

​ISTE SENZACIJE. DRUGAČIJI ČOVEK.

Na početku puta verovao sam da će jednog dana nestati strah.

Da će nestati stezanje u pleksusu.

Da će nestati nesanica.

Da će nestati sve ono što me je nekada dovodilo do očaja.

Ali godine su me naučile nečemu sasvim drugom.

Jednog dana shvatio sam da se vraćaju...

Iste senzacije.

Isto telo.

Isti pleksus.

Isti eho starog straha.

A ipak...

Nešto više nije bilo isto.

Ne zato što su se senzacije promenile.

Promenio se onaj koji ih posmatra.

Nekada sam svakoj senzaciji lepio etiketu.

"Ovo je opasno."

"Ovo nije normalno."

"Ovo će me uništiti."

I upravo je ta etiketa stvarala najveći deo moje patnje.

Danas često prvo dođe senzacija...

A tek onda primetim kako um pokušava da joj zalepi staru etiketu.

I baš u tom kratkom prostoru između senzacije i etikete rodila se moja sloboda.

Ne biram da li će se senzacija pojaviti.

Ali sve ređe dozvoljavam da me etiketa ubedi da sam ja taj koji pati.

Možda telo pamti.

Možda nervni sistem pamti.

Možda se isti obrasci vraćaju čitavog života.

Ali ja više ne moram da im poklanjam isti identitet koji sam im nekada davao.

I tada sam shvatio nešto što nisam očekivao.

Napredak na ovom putu ne meri se time koliko se malo straha javlja.

Nego koliko se malo poistovećujem sa njim kada se pojavi. 

​MOŽDA PROBLEM NIJE STRAH. MOŽDA JE PROBLEM ŠTO OČEKUJEM DA GA VIŠE NIKADA NE OSETIM.

Godinama sam mislio da duhovni put vodi ka mestu gde više nema straha.

Da jednog dana više neće biti telesnih senzacija, nemira, stezanja u pleksusu, nesanice.

Da će neko jednostavno uzeti gumicu i obrisati sve tragove prethodnog života.

Ali život me je naučio nečemu sasvim drugom.

I danas, posle četrdeset godina traganja, dogodi se da se probudim u tri ujutru.

Pleksus ponovo "progovori".

Po koži se pojavi osećaj kao da sam ušao u sobu punu paučine.

Javi se eho starog straha.

Ništa od toga nije novo.

Sve sam to već doživeo bezbroj puta.

A ipak, primetio sam da se nešto jeste promenilo.

Ne ono što osećam.

Promenilo se mesto sa kojeg to posmatram.

Nekada sam se pitao:

"Šta nije u redu sa mnom?"

Danas se češće uhvatim kako pitam:

"A zašto očekujem da više nikada ne osetim strah?"

Možda sam i ja, sasvim neprimetno, počeo da očekujem da budem nadčovek.

A nisam.

Ja sam i dalje čovek.

Telo i dalje pamti svoju istoriju.

Nervni sistem i dalje reaguje.

Stari obrasci ponekad pokucaju na vrata.

Ali više ne moram da ratujem protiv njih.

Možda cilj nije da strah nestane.

Možda je dovoljno da više ne određuje pravac mog života.

Možda buđenje ne briše čoveka.

Možda ga samo nauči da bude nežniji prema sebi.

I zato danas ne tražim

